REPUBLIKA HRVATSKA

 KOPRIVNIČKO-KRIŽEVAČKA ŽUPANIJA

 **OSNOVNA ŠKOLA FERDINANDOVAC**

 Dravska 66, 48356 Ferdinandovac

 e-mail: ured@os-ferdinandovac.skole.hr

KLASA: 400-02/21-01/13

URBROJ: 2137-40-21-12

Ferdinandovac, 20.12.2021.

**Obrazloženje Financijskog plana Osnovne škole Ferdinandovac za razdoblje od 2022. do 2024. godine**

A) UVOD

Osnovna škola Ferdinandovac je osnovno obrazovna javna ustanova koja ima sjedište u Ferdinandovcu, Dravska 66. Škola obavlja djelatnost na temelju javnih ovlasti, organizira upise i ispise iz škole, organizira i izvodi redovitu i izbornu nastavu i druge oblike odgojno-obrazovnog rada s učenicima, prati vrednovanje i ocjenjuje učenike te o tome vodi evidenciju, poduzima odgojne mjere, vodi cjelokupnu evidenciju o svim djelatnostima i aktivnostima. U školi se, radi unaprjeđenja odgojno-obrazovnih rezultata, provodi vanjsko vrednovanje i samovrednovanje škole, skrbi se o zdravstvenom, socijalnom i ekološkom statusu svojih polaznika i zaposlenika.

Osnovna škola Ferdinandovac djelatnost osnovnoškolskog odgoja i obrazovanja obavlja u sjedištu škole u Ferdinandovcu i u dvije područne škole u Novom Virju. U matičnoj školi u Ferdinandovcu rad se odvija u zgradi izgrađenoj 1954. godine i renoviranoj 1985. godine te u dograđenom dijelu zgrade i u školskoj sportskoj dvorani koja je izgrađena 1986. godine. Za obavljanje odgojno-obrazovnog rada koristi se šest učionica općeg tipa koje su površine od 46 do 54 m2. Još se koristi informatička učionica od 32 m2 s 20 računala te školska-sportska dvorana površine 280 m2 i školska knjižnica s čitaonicom od 57 m2. Opća opremljenost učioničkih prostora zadovoljava, a didaktička i metodička opremljenost za gotovo sva odgojno-obrazovna područja ne zadovoljava. Osim navedenih prostora, u školi je u funkciji i školska kuhinja s blagovaonom koja je smještena u hodniku prizemlja, do kuhinje. Svi prostori su grijani plinskim centralnim grijanjem. Osim unutarnjih prostora učenicima je na raspolaganju asfaltirano igralište cca 400 m2 i školski vrt cca 1700 m2.

U matičnoj školi nastava je organizirana u dvije smjene. Nastavu u prvoj smjeni polaze učenici predmetne nastave, a nastava počinje u 7,30 sati. U predmetnoj nastavi je 83 učenika u četiri razredna odjela.

U drugoj smjeni koja počinje u 13,00 sati nastavu polaze učenici razredne nastave. U četiri odjela razredne nastave ukupno ima 52 učenika.

Preko 45 % polaznika škole su učenici putnici što je otežavajući faktor za organizaciju izborne, dodatne i dopunske nastave te izvannastavnih aktivnosti.

U Općini Novo Virje djeluju dvije područne škole, Drenovica i Crnec. U PŠ Drenovica u funkciji su dvije učionice cca 66 m2, hodnik koji se koristi za nastavu TZK u zimskim mjesecima te za uzimanje obroka i zbornica sa čajnom kuhinjom. Prostori se griju plinskim centralnim grijanjem. Nastava u ovoj školi je organizirana u jednoj smjeni. Ove školske godine, 2021./2022. PŠ Drenovica pohađa ukupno 28 učenika u dva kombinirana razredna odjela. Nastava započinje u 8,00, a završava u 12,20 sati. Prema broju djece predškolske dobi, idućih godina moglo bi doći do smanjenja broja polaznika. Uz školu je asfaltirano igralište cca 400 m2 i zelena površina cca 900 m2.

U PŠ Crnec trenutno je u funkciji jedna učionica površine 68 m2 koja se grijecentralnim plinskim grijanjem, koje je u funkciji od početka 2019. godine.U zgradi je još jedna učionica koja se koristi za nastavu TZK u zimskim mjesecima. Uz zgradu je asfaltirano igralište i zelene površine oko 800 m2. Nastava u ovoj školi se odvija u jednoj smjeni, a polazi je 7 učenika u kombinaciji 2., 3. i 4. razreda.

U matičnoj školi i u područnim razrednim odjelima održava se redovita nastava, izborna nastava, dodatna i dopunska te izvannastavne aktivnosti. Nastavni rad se odvija sukladno propisanom Nastavnom planu i programu te Nacionalnom okvirnom kurikulumu.

Svake školske godine škola donosi svoj Školski kurikulum i Godišnji plan i program rada po kojima se odvija cjelokupni rad škole.

Broj učenika, u odnosu na šk.god. 2020/2021., povećan je za 1 učenika te je trenutan broj učenika 170. Predviđanja su, da na razini cijele škole, iduće dvije godine mogao bi se dogoditi manji pad broja učenika od ovogodišnjeg broja od 170 učenika.

 Trenutno je u školi zaposleno 35 radnika, od čega je 28 članova Učiteljskog vijeća. 12 odgojno-obrazovnih radnika nema puno radno vrijeme, odnosno radi na dvije ili više škola što je značajan problem kod organizacije i izvođenja školskog kurikuluma.

B) OBRAZLOŽENJE PROGRAMA - AKTIVNOSTI I PROJEKTI

 U školi se realizira program redovita nastava sukladno propisanom nastavnom planu i programu, izborna nastava njemačkog jezika, informatike i vjeronauka.

 Kroz grupe, module, projekte i programe realizira se školski kurikulum. Školski kurikulum obuhvaća izvannastavne aktivnosti, dodatnu i dopunsku nastavu te desetak projekata i programa od kojih ističemo natječaj „EKO-FOTKA“ koji se raspisuje na razini svih osnovnih škola u Republici Hrvatskoj.

 Uz to, škola provodi i primjerene oblike odgoja i obrazovanja kroz individualizirani rad i prilagođene programe.

 Također, provodi se Škola plivanja i Škola u prirodi, no zbog pandemije korona virusa Škola plivanja i Škola u prirodi nisu se održale u šk.god.2020./2021.

 Financijskim planom sredstva su planirana za provođenje redovnog programa odgoja i obrazovanja.

Ovaj program provodit će se kroz sljedeće aktivnosti i projekte:

* Aktivnost: Osnovnoškolsko obrazovanje – redovita djelatnost
* Projekt: Opremanje osnovnih škola

2022. godina

* Energetska obnova zgrade matične škole
* Tehnološko opremanje programa robotike
* Adaptacija školskog prostora radi prelaska u rad u jednoj smjeni.
* Opremanje računalnom opremom
* Opremanje didaktičkom opremom STEM područja
* Zamjena krovišta u PŠ Drenovica
* 2023. godina

- Zamjena dijela podnih obloga u MŠ i PŠ

- Nabavljanje računalne opreme

- Opremanje školske dvorane sportskim rekvizitima

2024. godina

- prilagodba i adaptacija školskog kabineta za održavanje redovite nastave

- rekonstrukcija školskog vrta – rušenje dotrajalog drveća i sadnja novog

- opremanje učionica računalnom i didaktičkom opremom

- asfaltiranje parkinga ispred škole

C) ZAKONSKE I DRUGE PODLOGE NA KOJIMA SE ZASNIVAJU PROGRAMI

Djelatnost osnovnog školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20) i Zakona o ustanovama (Narodne novine, broj 76/93, 29/97, 47/99, 35/08 i 127/19).

Odgoj i obrazovanje u školi ostvaruje se na temelju nacionalnog kurikuluma, nastavnih planova i programa i školskog kurikuluma.

Osnovna škola Ferdinandovac radi na temelju Godišnjeg plana i programa rada škole za školsku godinu 2021./2022. te na temelju Školskog kurikuluma za školsku 2021./2022. godinu.

 Metodologija za izradu financijskog plana propisana je Zakonom o proračunu (Narodne novine, broj 87/08, 136/12 i 15/15), Pravilnikom o proračunskim klasifikacijama (Narodne novine, broj 26/10, 120/13 i 1/20) i Pravilnikom o proračunskom računovodstvu i računskom planu (Narodne novine, broj 124/14, 115/15, 87/16, 3/18, 126/19 i 108/20).

 Financijski plan je u skladu s Proračunom Koprivničko-križevačke županije za 2022. - 2024. godinu.

D) USKLAĐENI CILJEVI, STRATEGIJE I PROGRAMI S DOKUMENTIMA DUGOROČNOG RAZVOJA

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva

Osnovnoj školi Ferdinandovac će i dalje biti prioritet pružanje usluga osnovnoškolskog obrazovanja te odgoj učenika. Kvaliteta nastave će se u naredne tri godine pokušati podići na što višu razinu i to stalnim i kvalitetnim usavršavanjem učitelja te podizanjem materijalnih i drugih uvjeta, a prema mogućnostima osnivača i Škole.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije.

Poticat će se kvalitetna komunikacija na relacijama učitelj-učenik-roditelj, učenik-učenik, učenik-učitelj, zaposlenici međusobno kroz zajedničke aktivnosti i druženja kolektivnim upoznavanjem kulturne i duhovne baštine naše domovine i šire.

Izvannastavne aktivnosti bit će organizirane preko dramske skupine viših razreda, scenske radionice, pjevačkog zbora, tamburaškog orkestra, literarno-novinarske skupine „Lastavica“, ekološke skupine, kroz sekcije u Učeničkoj zadruzi „ ISKRA“, ŠSD „Sokol“, radionice robotike, radionice domaćinstva, scenske i polivalentnih skupina u PRO Crnec i PRODrenovica.Škola će sudjelovati i u programu prekogranične suradnje Hrvatska - Mađarska, s ciljem osposobljavanja učitelja i učenika u području robotike. Rad skupina u slobodnim aktivnostima predstavit će se tijekom priredbe na Dan škole.

Učitelji tijekom školske godine imaju obvezu stručnog usavršavanja i osposobljavanje kao individualno usavršavanje, kolektivno, u okviru školskih stručnih vijeća te na stručnim vijećima županijske i državne razine, te usavršavanja u sklopu provedbe cjelovite kurikularne reforme.

E) ISHODIŠTE I POKAZATELJI ZA IZRAČUN I OCJENU POTREBNIH SREDSTAVA

Planirano je da će se:

* Iz izvora 5.3. državnog proračuna u 2022. ostvariti 4.100.200,00 kn prihoda, čime će se financirati rashodi za zaposlene: plaće, doprinosi iz plaće i na plaću, porez, naknade za prijevoz na posao i s posla, materijalna prava radnika po kolektivnom ugovoru poput jubilarnih nagrada, regresa, božićnice, pomoći za rođenje djeteta, pomoći za bolovanja preko 90 dana i pomoći za smrt člana uže obitelji, darova za djecu, mentorstva. Predviđena je i isplata plaća po sudskim presudama za razdoblje 2016. i 2017. godine sa pripadajućim parničnim troškovima, pristojbama i kamatama. Nije predviđena promjena broja zaposlenih,
* Iz izvora 5.4. županijskog proračuna unutar zakonskog standarda u 2022. godini ostvariti 505.700,00 kn prihoda, od toga za tekuće troškove 265.000,00 kn (troškovi putnih naloga, uredski materijal, materijal i sredstva za čišćenje, higijenski materijal, energenti, komunalije, materijal za tekuće i investicijsko održavanje, osiguranje, zdravstvene usluge, računalne usluge, redoviti periodički pregledi postrojenja i opreme) te za kapitalna ulaganja 240.700,00 kn (zamjena krovišta PŠ Drenovica, oprema za školsku kuhinju, oprema za čišćenje i lektirni naslovi za školsku knjižnicu),
* Iz izvora 1.1. županijskog proračuna iznad zakonskog standarda u 2022. ostvariti 46.600,00 kn prihoda za tekuće rashode županijskih natjecanja učenika, pričuvu za energente i komunalne usluge te sufinanciranje troškova projekta „Robotico“ sa 15% udjela.
* Iz izvora 5.6. tekućih prijenosa između proračunskih korisnika istog proračuna temeljem prijenosa EU sredstava u 2022. godini ostvariti 40.700,00 kn. To su sredstva za projekte „Svi u školi svi pri stolu“ i „Školska shema“ za razdoblje siječanj – lipanj 2022. godine, što se odnosi na školsku godinu za koju su potpisani ugovori.
* Iz izvora 5.8. sredstava EU za projekt „Robotico“ u 2022. godini ostvariti 387.100,00 kuna (jednokratno). To su namjenska sredstva za kompletno opremanje jedne učionice: računalna oprema (pametna ploča, projektor, računala, 3D printer, tableti), ostala oprema (robotska ruka, CNC gravirka, teleskop kamera, set opreme za robotiku), komunikacijska oprema (mrežni ormar), instalacije, namještaj (katedra, stolovi, stolice,ormari), klima uređaj. Također su predviđeni i troškovi plaća i ugovora o djelu.
* Iz izvora 3.1. (učenička zadruga, najam dvorane, kamate po žiroračunu, stanarina) u 2022. ostvariti 18.100,00 kn prihoda.
* Iz izvora 4.5. (školska kuhinja, štete koje su počinili učenici, „Bijela roda“, izvanučionička nastava, ekskurzije učenika i škola u prirodi, ispiti znanja, osiguranje učenika, škola plivanja, natjecanja učenika) u 2022. godini ostvariti 276.500,00 kn prihoda.
* Iz izvora 5.5. (Općina Ferdinandovac i Općina Novo Virje, te državni proračun - nabava lektirnih naslova, udžbenika za učenike, nastavnih pomagala i licenci za računalne programe) u 2022. ostvariti 228.500,00 kuna, od toga 130.500,00 kuna za rashode poslovanja te 98.000,00 kuna za nabavu nefinancijske imovine.
* Iz izvora 6.3. Tekuće donacije u 2022. ostvariti 6.600,00 kuna prihoda (Gradsko društvo Crvenog križa Đurđevac, osiguravajuća društva, Friš Križevci, Školski športski savez KKŽP).
* Iz izvora 7.2. (povrat od prodaje stanova) u 2022. ostvariti 3.000,00 kn.
* Iz izvora 7.3. (naknade štete s osnova osiguranja) u 2022. ostvariti 2.500,00 kuna.

Projekcije i obrazloženje kretanja ključnih varijabli za izračun sredstava škole:

* Broj zaposlenika: 34
* Broj učenika: 160-170
* Broj učeničkih odjela: 11
* Broj učionica: 12 – kvadratura: 656 m² - grijanje
* Prosječna potrošnja vode po učeniku: 31,40 kn
* Prosječna potrošnja struje po učeniku: 108,43 kn
* Prosječna potrošnja plina po učeniku: 421,71 kn
* Prosječna potrošnja energenata po učeniku: 532,95 kn
* Prijevoz: 95 učenika putnika
* Planirani broj djece za upis u prvi razred u 2022. godini - 20 polaznika, u 2022. -22, a u 2022. -20 polaznika.

|  |  |  |
| --- | --- | --- |
| **NAZIV PROSTORA (klasična učionica, kabinet, knjižnica, dvorana)** | **Učionice** | **Kabineti** |
| **Broj** | **Veličina****u m2** | **Broj** | **Veličina****u m2** |
| **RAZREDNA NASTAVA** |  |  |  |  |
| 1. razred | 1 | 54 |  |  |
| 2. razred | 1 | 54 |  |  |
| 3. razred | 1 | 54 |  |  |
| 4. razred | 1 | 54 | 1 | 24 |
| **PREDMETNA NASTAVA** |  |  |  |  |
| Hrvatski jezik | 1 | 54 |  |  |
| Likovna i glazbena kultura | 1 | 54 |  |  |
| Vjeronauk | 1 | 54 |  |  |
| Strani jezik | 1 | 54 |  |  |
| Matematika | 1 | 54 |  |  |
| Priroda, biologija, kemija | 1 | 54 |  |  |
| Fizika i tehnička kultura | 1 | 46 |  |  |
| Povijest i geografija | 1 | 54 |  |  |
| Informatika | 1 | 32 | 1 | 10 |
| **OSTALO** |  |  |  |  |
| Dvorana za TZK | 1 | 288 | 1 | 16 |
| Knjižnica i čitaonica | 1 | 57 |  |  |
| Zbornica | 1 | 46 |  |  |
| Uredi | 4 | 50 |  |  |
| **PODRUČNA ŠKOLA** |  |  |  |  |
| Drenovica | 2 | 66 |  |  |
| Crnec | 1 | 68 |  |  |
| **U K U P N O:** | 18\* | 967\* |  |  |

\* iskazan je stvarni broj prostorija i njihova površina, a u tablicama su učionice općeg tipa

 iskazane dva puta

F) IZVJEŠĆE O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ ŠKOLSKOJ GODINI

 Od ukupno 170 učenika škole na kraju nastavne godine njih 170 je uspješno završilo razred, što znači da je na kraju školske godine svih 170 učenika (100%) pozitivno ocijenjeno i prelazi u viši razred.

 U razrednoj nastavi na kraju školske godine 2020./2021. svi su učenici (njih 81) uspješno završili razred i to sa sljedećim uspjehom

* odličan uspjeh postiglo je 45 učenika (55,6%)
* vrlo dobar uspjeh postiglo je 27 učenika (33,3%)
* dobar uspjeh postiglo je 9 učenika (11,1%)

U predmetnoj nastavi na kraju školske godine 2020./2021. svih 89 učenika uspješno je završilo razred.

Uspjeh je sljedeći:

* odličan uspjeh postiglo je 35 učenika (39,3%)
* vrlo dobar uspjeh postiglo je 37 učenika (41,6%)
* dobar uspjeh postiglo je 17 učenika (19,1%)

Ukupni uspjeh učenika u razrednoj i predmetnoj nastavi na kraju školske godine je sljedeći:

* odličan uspjeh postiglo je 80 učenika (47,1%)
* vrlo dobar uspjeh postiglo je 64 učenika (37,6%)
* dobar uspjeh postiglo je 26 učenika (15,3%)

Svi učenici koji su postigli odličan uspjeh pohvaljeni su pisanom pohvalom.

Tijekom školske godine dodijeljeno je 80 pohvala, a podijeljeno je 9 nagrada.

Broj nastavnih sati izostanaka učenika ukupno je 5312, a samo jedan sat izostanka nije opravdan.

Na kraju školske godini bilo je ukupno 13 učenika koji su imali neki oblik rješenja o primjerenom programu školovanja i primjerenim oblicima pomoći. Svi su uspješno savladali prilagodbu sadržaja tj. individualizirane postupke i prošli u viši razred.

Nositelji izrade prilagodbe programa bili su učitelji i pedagog. Prilagodba sadržaja ima smanjeni intenzitet i ekstenzitet nastavnih sadržaja, a kod individualiziranih postupaka prilagođuju se metode i postupci rada.

Proces odgoja i obrazovanja u izbornoj nastavi također se odvijao prema planiranom kalendaru rada do 18. lipnja 2021. godine. Radila je ukupno 19 skupina izborne nastave od toga 12 Vjeronauka, 2 iz Informatike i 5 skupina Njemačkog jezika.

Nastavu Vjeronauka pohađalo je 169 učenika škole. Informatiku kao izborni predmet su pohađali učenici razredne nastave od 1. do 4. razreda, njih 75 te učenici 7. i 8. razreda, njih 41, a ostvareno je ukupno 630 sati nastave. Njemački jezik pohađalo je 37 učenika od 4. do 8. razreda, a ostvareno je 356 sati nastave, 6 sati više od planiranog

Ukupno je u izbornoj nastavi realizirano 1826 nastavnih sati.

U dodatnoj nastavi Matematike i Hrvatskoga jezika u razrednoj nastavi realizirani su svi isplanirani sadržaji kao i satnica. Ukupno je ostvareno 245 sati. U dodatnu nastavu ukupno je bilo uključeno 32 učenika. Nastavni sadržaji, program rada i praćenje postignuća učenika vođeni su u e-Dnevniku.

Rad u dopunskoj nastavi prilagođen je potrebama učenika i njihovim teškoćama u savladavanju pojedinih dijelova nastavnih sadržaja, a jedan broj učenika bio je uključen u dopunsku nastavu cijele godine. Nastavni sadržaji, programi rada kao i praćenje postignuća učenika izvršeno je na propisanoj pedagoškoj dokumentaciji u e-Dnevniku, tj. u imeniku i u dnevniku rada.

Ostvareno je ukupno 350 sati dopunske nastave u razrednoj i predmetnoj nastavi.

Zbog pandemije korona virusa, velika većina natjecanja odvijala je samo do školske razine. Na Županijskoj razini učenici su sudjelovali u natjecanju Europa u školi – u likovnom i literarnom izričaju te na Županijskoj razini u natjecanju iz Informatike.

Ove školske godine u školi djelovalo je 18 skupina izvannastavnih aktivnosti. Većina učenika škole bila je uključena u rad jedne aktivnosti, a neki i u više njih. Program rada pojedine grupe te praćenje postignuća učenika zabilježeno je u pregledu rada izvannastavnih aktivnosti. Klubovi i udruge u čiji su rad bili uključeni učenici naše škole, u protekloj školskoj godini:

Klubovi i udruge u čiji su rad bili uključeni učenici naše škole, u protekloj školskoj godini:

* ŠŠK „Konaki“ Novo Virje
* Ministrantska služba Župe sv. Josipa, Novo Virje.
* DVD Drenovica
* DVD Ferdinandovac
* DVD Lepa Greda
* ŠRK „Drava“ Novo Virje
* Bratovština sv. Ferdinanda, Ferdinandovac
* HKUD "Frankopan" Ferdinandovac
* Ministranti Župe Sv. Ferdinanda, Ferdinandovac
* NK Ferdinandovac
* RK Đurđevac
* Umj. lik. organizacija – Likovni klub „Paleta“ Đurđevac
* Zbor VIS Radost Ferdinandovac
* ŠRK „Štuka“ Ferdinandovac

 Od planiranih projekata i programa na razini cijele škole realizirani su:

* Projekt „Poboljšajmo čitanje“ u razrednoj nastavi
* Program poticanja i nagrađivanja učenika „Zvijezda škole“
* Projekt „Pokaži što znaš“ za sve učenike
* Športom do zdravlja
* Škrinja s blagom – on line projekt
* Projekt Sunce (razredna nastava)

Od planiranih razrednih projekata realizirano je sljedeće:

* Promicanje istine o Domovinskom ratu u školama na području Koprivničko-križevačke županije
* Projekt Sunce

Od planiranih projekata koji se provode na razini više škola, u našoj je školi realizirano sljedeće:

* Natječaj za učeničku ekološku fotografiju EKO-FOTKA 2020./2021.
* Otvoreni kišobran
* Robotico

Veći dio planirane izvanučioničke nastave ove školske godine nije održan zbog epidemioloških mjera koje su donesene zbog pandemije korona virusa.

G) OSTALA OBRAZLOŽENJA I DOKUMENTACIJA

            Škola u svom financijskom planu ne planira one rashode koji se podmiruju direktno s računa županijskog proračuna (usluga prijevoza učenika, usluga najma pisača).

 Županija za školu provodi postupke nabave, a škola sklapa ugovore i planira u svojim financijskim planovima higijenski materijal, materijal i sredstva za čišćenje, opskrbu prirodnim plinom, opskrbu električnom energijom, usluge fiksne i mobilne telefonije te uredski materijal i papir.

Donesene su procjene Financijskog plana prihoda te rashoda za 2022. godinu, zatim projekcije za 2023. i 2024. godinu. Procjene financijskih planova i projekcije izrađeni su na odgovarajućim obrascima i iskazani analitički po računima.

 Ravnatelj: Predsjednica školskog odbora:

 Miroslav Fuček, prof. Vlasta Golub, učit.